ટ્રેડ વોરની પાછળ વેચવાલીની ઝપેટમાં આવેલા મેટલ શેરોમાં વલણના છેલ્લા દિવસે વેચાણો કપાયા હતા. વધુમાં લંડન મેટલ એક્સચેન્જ ખાતે ભાવોમાં સુધારો જોવાતાં અને ઇન્વેન્ટરી નીચી રહેવાના અહેવાલોની પાછળ ધીમો સુધારો જોવાયો હતો. નેશનલ એલ્યુ. 4.5 ટકા વધીને 62.15, જેએસડબલ્યુ સ્ટીલ 1.3 ટકા વધીને 322.75, હિન્દાલ્કો 1.1 ટકા વધીને 220.80, સેઇલ 0.9 ટકા વધીને 81.10, તાતા સ્ટીલ 0.9 ટકા વધીને 548.05ની સપાટીએ બંધ રહ્યા હતા. જેને પગલે મેટલ આંક સાધારણ 0.2 ટકા સુધર્યો હતો.